भारत में पर्यटन
ताज महल भारत के प्रसिद्ध स्थलों में से एक और भारत की अत्युत्तम वास्तुकला की उपलब्धियों में से एक है। आगरा में स्थित, ताजमहल को 1631 और 1653 के बीच सम्राट शाहजहां ने मुमताज महल के रूप में विख्यात अपनी पत्नी, अर्जुमंद बानो के सम्मान में बनवाया. ताज महल उनकी कब्र के रूप में मौजूद है।
राम नगर महल
शीश महल परिसर राजा राम सिंह (1801-1844 ईसवी) द्वारा बनवाया गया था। इसके और दो प्रांगण हैं जिनके कोनों पर छोटे बुर्ज़ बने हैं। पीछे की और मध्य मार्ग के दोनों तरफ बड़े परिसर और कक्ष बने है।द्वार के दाईं तरफ एक चापाकार बरामदा है जिसके पिछले भाग में कक्ष हैं। द्वार के बाईं तरफ दरबार परिसर , शीश महल, और रंग महल हैं। दरबार परिसर में भित्तिचित्र बने हैं जिन पर रामायण, भागवत और पुराणों से लिए गए अन्य प्रसंग चित्रित किए गए हैं। साथ ही यहाँ राजा सुचेत सिंह से संबंधित युद्घ के दृश्य भी चित्रित है। दरबार परिसर के पास ही शीश महल है जिसकी दीवारें विभिन्न कला में महीन कांचकारी से सजी है। रंगमहल की दीवारों से लगा हुआ शीश महल है जिसकी दीवारों पर शीशे लगे हैं और उन पर नायिकाओं, रागिनियों और कृष्ण लीला के दृश्यों वाले सुन्दर भित्तिचित्र हैं। इसमें शिकार खेलने और राजदरबार के चित्र भी हैं।